Fucarone

'O fucarone è nu fuoco cuntrullato granne assaje.  'E fucarune song'ausate ra paricchie culture pe mutive d''e fede, eppure pe appiccià 'e catavere.
E' ausanza dint'à Campania d'appiccià ò fucarone à sera d"o 17 'e jennaro. Secutanno la tradizzione tutte se spicciano p'appriparare lignamme, fascine, spruoccule e spruocculille, carte e cartone p'apprisintà na bella appicciata ! S'appripara pure lu rrefrisco : Vino, panine cu sacicce e friarielle, sacicce e puparuole, patane fritte e ciociole. E scarfannose scarfannose s'accummencia à tammurriata abballanne e cantanne tutt'assieme.
'O fucarone s'appiccia a lu jorne de Sant'Antonio Abbate.
A lu paese de Sant'Antonio Abbate se n'apprepara uno buono. Famuse so pure è fuoche è Cicciano, Marigliano, Palma, Poggiomarino, Pummigliane e San Vitaliano.
Dint'à tutte li riune e li cuntrade s'appiccia nu fucarone, ruosso o pizzirillo ma cu tanta divozione.
Nu fucarone accanusciuto se tene pure a Baiano (Av) ò 25 è decembre quanno se festeggia ò maio è santo stefano

Categoria:Religgione
Categoria:Cumbustione